

VLADA REPUBLIKE HRVATSKE

Zagreb, 29. rujna 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti za kupnju nekretnine za potrebe Veleposlanstva Republike Hrvatske u Republici Sloveniji |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), a u vezi s člankom 9. točkom 18. Zakona o vanjskim poslovima („Narodne novine“, broj 48/96, 72/13, 127/13, 39/18 i 98/19) i točke IV. Odluke o upravljanju nekretninama u vlasništvu Republike Hrvatske koje se koriste u inozemstvu za potrebe diplomatskih misija i konzularnih ureda Republike Hrvatske („Narodne novine“, broj 144/11), Vlada Republike Hrvatske je na sjednici održanoj ------------------ 2022. godine donijela

**ODLUKU**

**o davanju suglasnosti za kupnju nekretnine za potrebe**

**Veleposlanstva Republike Hrvatske u Republici Sloveniji**

**I.**

Daje se suglasnost Ministarstvu vanjskih i europskih poslova za kupnju nekretnine na adresi Gruberjevo nabrežje 6, 1000 Ljubljana, Republika Slovenija, za potrebe sjedišta Veleposlanstva Republike Hrvatske u Republici Sloveniji, prema nacrtu kupoprodajnog ugovora u obliku javnobilježničkog akta, koji je dostavilo Ministarstvo vanjskih i europskih poslova aktom KLASA: 406-07/20-02/1, URBROJ: 521-GT-03-02-22-58, od 21. rujna 2022. godine.

Nekretnina iz stavka 1. ove točke, kao jedna cjelina, sastoji se od parcele zemljišta površine 748 m2 na kojoj je samostojeća zgrada (označena brojem 230.) koja u naravi predstavlja poslovni dio zgrade ukupne površine 909,5 m2, i parcela zemljišta površine 743 m2 na kojoj je objekt (označen brojem 247.) koji u naravi predstavlja poslovni dio zgrade (paviljon) površine 18 m2, parkirnim mjestima, sve upisano u odgovarajući zemljišno-knjižni registar nadležnog tijela Republike Slovenije, ID znak: parcela 2677 25/21 katastarska općina 2677 Prule parcela 25/21 (ID 3573447) i ID znak: parcela 2677 25/18 katastarska općina 2677 Prule parcela 25/18 (ID 3405091), zajedno sa svim srodnim i povezanim pravima i služnostima koji su povezani s predmetnom nekretninom.

**II.**

Republika Hrvatska, Veleposlanstvo Republike Hrvatske u Republici Sloveniji, kao kupac, zaključit će kupoprodajni ugovor sastavljen u obliku javnobilježničkog akta iz točke I. ove Odluke s KHN FINANCE d.o.o., s poslovnom adresom Dunajska cesta 421, 1231 Ljubljana – Črnuče, Republika Slovenija, kao prodavateljem i vlasnikom predmetne nekretnine, uz nepromjenjivi iznos kupoprodajne cijene od 2.936.000,00 EUR preračunato u HRK prema srednjem tečaju HNB-a na dan plaćanja te će se plaćanje izvršiti sukladno odredbama kupoprodajnog ugovora.

Republika Hrvatska, Veleposlanstvo Republike Hrvatske u Republici Sloveniji podmirit će sve pripadajuće javnobilježničke, odvjetničke troškove i troškove upisa prava vlasništva te druge troškove sukladno kupoprodajnom ugovoru iz točke I. ove Odluke te druge troškove vezane uz kupnju nekretnine iz točke I. ove Odluke.

**III.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu na pozicijama Ministarstva vanjskih i europskih poslova za 2022. godinu na razdjelu 048 Aktivnost K 777057, skupina računa 42, izvor 71.

**IV.**

Ovlašćuje se izvanredni i opunomoćeni veleposlanik Republike Hrvatske u Republici Sloveniji da, u ime Republike Hrvatske, Veleposlanstva Republike Hrvatske u Republici Sloveniji, potpiše kupoprodajni ugovor iz točke I. ove Odluke, kao i za potpisivanje i izvršenje svih pravnih i drugih radnji te dokumenata i akata u Republici Sloveniji vezanih uz kupnju, prijenos i upis prava vlasništva nekretnine iz točke I. ove Odluke.

**V.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_ 2022.

PREDSJEDNIK

mr. sc. Andrej Plenković